Dr Abela tgħid li tixtieq tkun il-vuċi ta' dawk maħkuma mis-solitudni
Imtella' Settembru 17, 2020 - Aġġornata 17 Ta' Settembru, 2020 2:10pm Dr Lydia Abela, mart il-Prim Ministru, qalet li tixtieq tuża l-pjattaforma tagħha biex tagħti vuċi lil ċertu kwistjonijiet li ma jingħatawx wisq importanza. Fost dawn semmiet il-problema tas-solitudni, fejn studju li sar is-sena l-oħra mill-Fakultà għall-Ġid tas-Soċjetà wera li 43.5% ta' dawk intervistati qalu li jħossuhom waħedhom. Żiedet li matul din is-sena, meta faqqgħet il-Covid-19, dan l-ammont żdied b'mod drasiku. Dr Abela esprimiet il-fehma li s-soċjetà għandha titkellem ma' dawn in-nies u tara għalfejn qed iħossuhom daqshekk waħedhom. L-intervista sħiħa ma' Dr Abela tixxandar illejla waqt il-programm Xtra Sajf fuq TVM, wara l-aħbarijiet tat-8.00pm.